**Ministru kabineta noteikumu projekta “Gada ziņojumu par komercdarbības atbalsta izdevumiem iesniegšanas Eiropas Komisijā un gada ziņojumu elektroniskās sistēmas lietošanas tiesību piešķiršanas un anulēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Padomes 1999.gada 22.marta Regulas (EK) Nr. 659/1999, ar ko nosaka sīki izstrādātus noteikumus Līguma par Eiropas Savienības Darbību 108.panta piemērošanai (turpmāk – Komisijas Regula Nr. 659/1999), 21.panta 1. punkts, Komisijas 2004. gada 21. aprīļa Regulas (EK) Nr. 794/2004 ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK Līguma 93. panta piemērošanai (turpmāk – Komisijas Regula Nr. 794/2004), 5., 6. un 7. pants un Komercdarbības atbalsta kontroles likuma 12. panta 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisija ir izstrādājusi sistēmu *State Aid Reporting Interactive* (SARI sistēma), ar kuras palīdzību ES dalībvalstīm, t. sk., Latvijai ir pienākums iesniegt Eiropas Komisijā ikgadējos pārskatus par komercdarbības atbalsta izdevumiem. Ņemot vērā to, ka šobrīd nepastāv nacionālais regulējums, kas noteiktu kārtību kādā Latvijas Republikas atbildīgās iestādes elektroniski sagatavo un iesniedz Eiropas Komisijā gada ziņojumus par komercdarbības atbalsta izdevumiem saskaņā ar Komisijas Regulas Nr. 659/1999 21.panta 1. punktu un Komisijas Regulas Nr. 794/2004 5., 6. un 7. pantu, ir nepieciešams izstrādāt nacionālo regulējumu Eiropas Komisijas izveidotās sistēmas darbības nodrošināšanai Latvijā.Ministru Kabineta noteikumu projekts paredz kārtību, kādā valsts vai pašvaldības institūcijas vai tās pilnvarotas juridiskās personas sagatavo gada ziņojumus iesniegšanai Eiropas Komisijā, nosaka SARI elektroniskās sistēmas lietotāju kategorijas un to funkcijas, kā arī nosaka SARI sistēmas lietošanas tiesību piešķiršanas un anulēšanas kārtību. |
| 3. | Projekta izstrādē iesaistītās institūcijas | Ministru kabineta noteikumu projektu izstrādāja Finanšu ministrija.  |
| 4. | Cita informācija | Saskaņā ar Komercdarbības atbalsta kontroles likuma 12.panta 2.punktu, nepieciešams izstrādāt arī nacionālo regulējumu, lai noteiktu kārtību, kādā atbalsta sniedzēji publicē informāciju par sniegto komercdarbības atbalstu (turpmāk – publicēšanas prasība). Ņemot vērā to, ka Eiropas Komisijas dienesti 2014.gada 19.septembrī ir izteikuši priekšlikumu, ka informācijas publicēšanas prasības izpildei tiks papildināta SARI sistēma, kā arī ņemot vērā to, ka Eiropas Komisijai uz šo brīdi nav pilnīgas informācijas par pilnveidotās SARI sistēmas funkcijām un to izpildi, izstrādātais MK noteikumu projekts šo likumā doto deleģējuma daļu neaptver. Tiklīdz Eiropas Komisija iedarbinās papildināto SARI sistēmu, Finanšu ministrija veiks grozījumus MK noteikumos vai izstrādās jaunus MK noteikumus jautājuma noregulēšanai. Saskaņā ar Eiropas Komisijas dokumentos noteikto datu publicēšanu ES dalībvalstīm jānodrošina ar 2016.gada 1.jūliju. Saskaņā ar šobrīd Eiropas Komisijas paziņoto SARI sistēmas pilnveidošanas laika grafiku papildināto SARI sistēmu izmēģinājuma režīmā ir plānots iedarbināt tikai 2016.gada 15.janvārī. Līdz ar to Ministru Kabineta noteikumu projekts šobrīd neiekļauj regulējumu daļā par publicēšanas prasības īstenošanu.Papildus jānorāda, ka viss gada ziņojumu sagatavošanas process notiek SARI sistēmā elektroniski, un visas gada ziņojuma izstrādē iesaistītās personas var sekot līdzi tā izstrādes procesam un virzībai jebkurā stadijā, kā arī katra SARI sistēmas lietotāja tehniski izpildāmās darbības ir detalizēti atrunātas EK izstrādātajā Lietotāja rokasgrāmatā dalībvalstu SARI sistēmas lietotājiem, līdz ar to nav nepieciešams tehnisku sistēmas funkciju izpildes aprakstus reglamentēt MK noteikumu projektā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas tiešās vai pastarpinātās pārvaldes iestādes un to pilnvarotas juridiskās personas saskaņā ar Komercdarbības atbalsta kontroles likuma 1. panta otrās daļas 1. punktu. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekts tiešā veidā neietekmē uzņēmējdarbības vidi. Ministru Kabineta noteikumu projekts paredz pienākumus Latvijas Republikas atbalsta sniedzējinstitūcijām vienu reizi gadā ievadīt gada ziņojuma sagatavošanai nepieciešamo informāciju un nosūtīt to elektroniski Eiropas Komisijai, izmantojot SARI sistēmu. |
| 3. | Administratīvo izmaksu monetārs novērtējums | Izdodot šos Ministru kabineta noteikumus, neradīsies papildus administratīvās izmaksas, kas saistītas ar iesaistīto cilvēkresursu apjoma izmaiņām, laika patēriņu datu ievadei, kā arī tās biežumu, salīdzinot ar esošo situāciju. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 1999.gada 22.marta Regula (EK) Nr. [659/1999](http://eur-lex.europa.eu/LexUriServ/LexUriServ.do?uri=CONSLEG:1999R0659:20070101:LV:HTML), ar ko nosaka sīki izstrādātus noteikumus Līguma par Eiropas Savienības Darbību 108.panta piemērošanai, Komisijas 2004. gada 21. aprīļa Regula (EK) Nr. 794/2004 ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK Līguma 93. panta piemērošanai.Ministru kabineta noteikumu projekts izstrādāts, lai nodrošinātu minēto regulu nosacījumu izpildi.  |
| 2. | Citas starptautiskās saistības | Projekts šo jomu neskar |
| 3. | Cita informācija | Gada ziņojuma sagatavošana notiek saskaņā ar Eiropas Komisijas “Norādēm dalībvalstīm, lai sagatavotu gada ziņojumu par valsts atbalsta izdevumiem” un Lietotāja rokasgrāmatu dalībvalstu SARI lietotājiem.  |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Padomes 1999.gada 22.marta Regulas (EK) Nr. 659/1999 21. panta 1. punkts un Komisijas 2004. gada 21. aprīļa Regulas (EK) Nr. 794/2004 5., 6. un 7. punkts | Noteikumu projekta 2. punkts.  | Tiesību norma izpildīta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Nav |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas, tās padotības iestādes, pašvaldības un pašvaldības iestādes vai šo institūciju pilnvarotas juridiskas personas, kuras sagatavo gada ziņojumus iesniegšanai Eiropas Komisijā, kā arī Finanšu un Zemkopības ministrijas dažāda profila ierēdņi/darbinieki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada jaunas pārvaldes funkcijas un institucionālo struktūru. Pienākums gatavot gada ziņojumus izriet no Padomes 1999.gada 22.marta Regulas (EK) Nr. 659/1999 21. panta 1. punkta un Komisijas 2004. gada 21. aprīļa Regulas (EK) Nr. 794/2004 5., 6. un 7. punkta. SARI sistēmas ieviešana, kuru Eiropas Komisija pakāpeniski ieviesa no 2011.gada, ievērojami vienkāršoja gada ziņojumu sagatavošanas procesu, īpaši tāpēc, ka visa nepieciešamā informācija gada ziņojumu izstrādei par sniegto komercdarbības atbalstu ir pieejama elektroniski, tādejādi atvieglojot un paātrinot saskaņošanu starp atbalsta sniedzējinstitūcijām, nedublējot informāciju papīra formā. |
| 3. | Cita informācija | Nav |

*Anotācijas III, IV un VI - projekts šīs jomas neskar.*

Finanšu ministra vietā

Ārlietu ministrs E. Rinkēvičs

Vīza:

Valsts sekretāre B. Bāne

28.11.2014 14:57

1375

Jurijs Kabanovs, 67095478

jurijs.kabanovs@fm.gov.lv

Matīss Litvins, 67083831

matiss.litvins@fm.gov.lv